Lisa 2
31.03.2022 hankelepingu
nr 2-2/22/176-1 juurde

Tehniline kirjeldus

1.	Tehniline kirjeldus ja üldnõuded, millega pakkuja peab seotud hankes pakkumust koostades arvestama

1.1.	Konkreetsete tellimuste tegemiseks viiakse läbi seotud hange, milles esitatakse kauba täpsem kirjeldus ja nõuded, tarnekohad ja tellimuste täitmise aeg ning muu oluline info. 
1.2.	Toiduaineid tellitakse üldjuhul Kaitseväe toitlustuskompleksidele ja laevadele, mille asukohad on dünaamilise hankesüsteemi (DHS) väljakuulutamise hetkel järgnevad: 

Jrk	Ostja	Tarnekoht		
1.	Jõhvi toitlustuskompleks 	Pargi 55, 41537 Jõhvi	kv.tvj.johvi.toko@mil.ee	
2.	Tapa toitlustuskompleks	Loode 35, 45106 Tapa		
3.	Operation Cabrit (0% KM)*		kv.tvj.tapa.toko@mil.ee	
4.	Ämari toitlustuskompleks	Ämari, Lääne-Harju vald, 76102 Harjumaa	
kv.tvj.amari.toko@mil.ee	
5.	Paldiski toitlustuskompleks 	Raepõik 1, 76805 Paldiski	kv.tvj.paldiski.toko@mil.ee	
6.	Seli Tervisekeskus 	Seli küla, Rapla vald, 79604 Rapla maakond	
kv.tvj.seli.toko@mil.ee	
7.	Filtri toitlustuskompleks 	Filtri tee 12, 10132 Tallinn		
8.	Tööstuse toitlustuskompleks	Tööstuse 54, 10402 Tallinn		
9.	Mereväe laevad: EML Wambola, EML Admiral Cowan,EML Sakala, EML Ugandi, EML Risto, EML Roland		kv.tvj.toostuse.toko@mil.ee	
10.	Võru toitlustuskompleks	Kose tee 3A, 65603 Võru	
kv.tvj.voru.toko@mil.ee	
11.	Tartu toitlustuskompleks	Riia 12, 51013 Tartu	kv.tvj.tartu.toko@mil.ee	

1.2.1.	Tellimusi võidakse teha ka teistesse asukohapunktidesse (maht pigem väike, detailid täpsustatakse seotud hanke tehnilises kirjelduses). 
1.2.2.	Ostjal on õigus lisada, muuta või ära jätta tarnekohti. Lepinguperioodi jooksul lisanduvatele tarnekohtadele ja tellijatele laienevad kõik riigihanke alusdokumentides esitatud tingimused. 
1.2.3.	Kaitseväe territooriumitel asutavate tarnekohtade osas eraldi hinnaläbirääkimisi transpordi osas ei peeta, kui need tegelikult olulisi lisakulutusi ei tekita. Ostjal on õigus ostjast sõltumatult tekkinud ettenägematu vajaduse korral (nt suurõppused) tellida ajutiselt kaupa ka teise piirkonda Eesti piires.

1.3.	Hanke osad/kategooriad ja hinnanguline aastane rahaline tellimismaht eurodes käibemaksuta:

1.3.1.	Köögi-, juur- ja puuviljad – ca 1,2 mln aastas.
1.3.2.	Liha ja lihatooted – ca 2,3 mln aastas.
1.3.3.	Kala ja kalatooted – ca 0,3 mln aastas.
1.3.4.	Piim ja piimatooted – ca 0,8 mln aastas.
1.3.5.	Pagari- ja kondiitritooted – ca 0,6 mln aastas.
1.3.6.	Erinevad toiduained – ca 1,8 mln aastas.

2.	Nõuded kaubale

2.1.	Tarnitav kaup:

2.1.1.	vastab koguse ja sortimendi poolest tellimuses, müüja pakkumuses toodule ning lisaks ka üldtunnustatud kvaliteedi nõuetele;
2.1.2.	mittenõuetekohaseks kaubaks loetakse muuhulgas tehnilises kirjelduses sätestatud minimaalsest realiseerimisajast lühema realiseerimisajaga kaupa ja nähtava ja varjatud defektiga kaupasid. Nähtava defektiga kaup on välisel vaatlusel kergesti tuvastatava defektiga kaup. Varjatud defektiga kaup on tavapärase väljanägemisega, millel on välisel vaatlusel raskesti tuvastatav defekt, mis teeb kauba kasutamise võimatuks.
2.1.3.	on kasutuskõlblik, see tähendab kaup ei ole riknenud, tootja määratud realiseerimisaeg ega hankija poolt sätestatud kauba minimaalne säilivusaeg pole ületatud;
2.1.4.	on varustatud eestikeelse tarbijateabega;
2.1.5.	on nõuetekohaselt pakendatud kauba säilimiseks ja kaitseks vajalikul viisil;
2.1.6.	on välimuselt müügikõlblik ning pole vigastatud ega määrdunud; 
2.1.7.	on ostjale kätte toimetatud tähtaegselt.

2.2.	Müüja on kohustatud tagama kaubale pakendi, mis kindlustab kauba säilimise ja kaitse transportimisel sihtkohta muutumatul kujul.
2.3.	Kauba pakendid peavad olema märgistatud toitumisalase teabega (koostisosad, toiteväärtuse, allergeenid jms info).
2.4.	Euroaluseid eraldi ei markeerita. Kaup tarnitakse euroalustel, mille maksimaalne lubatud kõrgus on 1400 mm (koos euroalusega). Aluseid ei tohi virnastada. Euroaluste ja tagastatavate kaubakastide aruandlus on korraldatud mitterahaliste nõuetena.
2.5.	Kauba kontrollimine ja üle andmine/vastu võtmine toimub saatelehtede ja/või üleandmise ja vastuvõtmise aktide alusel.
2.6.	Nõutav minimaalne säilivusaeg arvestatakse alates kauba üleandmisest ostjale tarnekohas.

3.	Nõuded kauba kohale toimetamisele

3.1.	Kontaktisikuteks tarnel on toitlustuskomplekside esindajad. 
3.2.	Müüja kohustub ostjale kauba kohale toimetama (sh maha laadima ostja poolt näidatud kohtadesse) tellimuse esitamisele järgneval päeval vahemikus esmaspäevast laupäevani kell 07.00-12.00 või ostja kirjalikul nõusolekul hiljemalt kell 15.00. Suurõppuste korral võib tellimuse täitmise aeg olla ka laupäeval ja pühapäeval ning tarnekoht teise piirkonda Eesti piires, kui märgitud punktis 1.2. 
3.3.	Täpsem kauba sortiment, nõuded jm oluline info antakse seotud hanke tehnilises kirjelduses.
4.	Nõuded personalile

4.1.	Kauba toimetab kohale müüja poolt volitatud isik, kelle suhtes on Kaitsevägi teostanud taustakontrolli vastavalt kaitseväe korralduse seaduse §-le 41³. Enne Kaitseväe territooriumile sisenemist peab olema edastatud nõusolek taustakontrolli teostamiseks vastavalt julgeolekulisale. Kaitseväe territooriumile pääseb autojuht peale positiivse taustakontrolli tulemit.

5.	Normatiivid

5.1.	Toiduseadus.
5.2.	Nakkushaiguste ennetamise ja tõrje seadus (§ 13).
5.3.	Euroopa Parlamendi ja nõukogu määrus (EÜ) nr 852/2004.
5.4.	Euroopa Parlamendi ja nõukogu määrus (EÜ) nr 853/2004.
5.5.	Põllumajandusministri 03.11.2014 määrus nr 93 „Toiduga kokku puutuda lubatud materjalide ja esemete kohta esitatavad nõuded, nende gruppide kohta esitatavad erinõuded ning nimetatud materjalide ja esemete ohutuse katsetamise meetodid“.
5.6.	Euroopa Parlamendi ja nõukogu määrus (EL) nr 1169/2011. 
5.7.	Põllumajandusministri 28.11.2014 määrus nr 109 „Toidupartii tähistamise nõuded“. 
5.8.	Registreering Põllumajandus- ja Toiduameti järelevalve infosüsteemis, Teavitatud ja tegevusloaga toidu/ toiduga kokkupuutumiseks ettenähtud materjalide ja esemete käitlejad (sh transpordi ettevõtted alltöövõtjana).
5.9.	Põllumajandusministri 28.11.2014 määrus nr 114 „Külmutatud toidu käitlemise ja toidualase teabe esitamise nõuded“.

6.	Kasutatavad seadmed ja materjalid

6.1.	Toiduga kokkupuutumiseks ettenähtud materjalid ja esemed ei tohi põhjustada toidu saastumist, halvendada selle omadusi ega ohustada inimese tervist ning peavad vastama toiduga kokku puutuda lubatud materjalide ja esemete kohta esitatud nõuetele (tuleneb toiduseadusest).

7.	Kvaliteedikontroll

7.1.	Kauba vastuvõtmisel kontrollib ostja võimalusel kauba pakendamise vastavust tehnilistele kirjeldusele, kauba koguse vastavust tellimusele ning üle antud kogusest vähemalt 5% kauba lepingutingimustele vastavust. 
7.2.	Kaup loetakse ostjale üle antuks, kui poolte kontaktisikute poolt allkirjastatud kauba üleandmise-vastuvõtmise aktis ei ole nende kohta esitatud ühtegi pretensiooni.
7.3.	Puudustega kauba korral, mille puhul eeldatakse, et need olid olemas enne kauba vastuvõtmist, on ostja kohustatud müüjat kirjalikult teavitama kauba lepingutingimustele mittevastavusest (sh kauba puudujäägist) esimesel võimalusel, kuid mitte hiljem kui hiljemalt ühe tööpäeva jooksul.
7.4.	Defektiga kaup tagastatakse müüjale koos kirjaliku pretensiooniga. Müüja on kohustatud vastavalt ostja nõudmisele kas:

7.4.1.	vahetama tingimustele mittevastava kauba omal kulul ümber tingimustele vastava kauba vastu ostja määratud mõistliku tähtaja jooksul, mis täpsustatakse seotud hankes;
7.4.2.	viima kauba saatelehe/akti vastavusse reaalselt tarnitud kogustega või käsitlema lepingu täitmisel kauba ühikuhinda kauba lepingutingimustele mittevastavuse korral vastavalt  ostja hinnaalandamise avalduses nimetatule;
7.4.3.	alandama kauba hinda vastavalt tegelikult üle antud kogusele (teostama üleandmise-vastuvõtmise aktis parandused).

7.5.	Kui ostja tuvastab puudused rohkem kui 10% üle antud kauba kogusest, siis on müüja kohustatud omal kulul välja vahetama kõik üle antud kaubad kokkuleppel ostjaga või hiljemalt ühe tööpäeva jooksul alates hetkest, kui poolte kontaktisikud on allkirjastanud üleandmise-vastuvõtmise akti.

8.	Saatedokumendid

8.1.	Tellitud kauba üleandmisel esitab müüja tellija kontaktisikule saatelehe/akti.
8.2.	Saatelehel/aktil peab olema märgitud eraldi ridadena tellitud kauba kirjeldus toiduartiklite kaupa, ühik, ühiku kaal, ühikute arv, teenuse puhul teenindajate arv, teenindamise aeg.
8.3.	Poolte kontaktisikud veenduvad pakkuja poolt esitatud üleandmise-vastuvõtmise aktile märgitud andmete õigsuses ning allkirjastavad selle 2 eksemplaris, millest üks jääb mõlemale poolele. 
8.4.	Kaup antakse üle koos üleandmise- vastuvõtmise aktiga. Kauba üleandmise-vastuvõtmise akt (saateleht) on dokument, mis kinnitab müüja poolt ostjale kauba üleandmist ja ostja poolt nende vastuvõtmist. Nimetatud akti vormistab müüja. Akt esitatakse:

8.4.1.	paberkandjal ostja kontaktisikule allkirjastamiseks vahetult pärast kauba üleandmist tarnekohas;
8.4.2.	elektrooniliselt (akti sisu peab olema identne paberkandjal edastatud aktiga) ning esitatakse ostja kontaktisikule elektrooniliselt enne kauba üleandmist, akti elektrooniline edastamine toimub läbi Telema EDI dokumendina või muul ostjale sobival viisil.

8.5.	Üleandmise- vastuvõtmise akt sisaldab vähemalt järgmisi andmeid: kauba nimetus, kauba EAN kood, ühik, kogus, parim enne või kõlblik kuni, partii number, üleandmise aeg, kauba maksumus, üleandja ja vastuvõtja nimi ja töökoht.
8.6.	Kui saateleht ei vasta tellimusele (nt kogus või hind), fikseeritakse puudused, mis allkirjastatakse kahepoolselt ja millele teeb müüja korrigeeritud andmetega uue saatelehe. Korrigeeritud saateleht tuleb esitada hiljemalt kahe tööpäeva jooksul puuduste fikseerimisest arvates. Korrigeeritud saateleht tehakse ka tagastussaatelehele, millega ostja tagastab kauba, mis ei vasta nõuetele.

9.	Tellimine

9.1.	Tellimuste esitamine toimub vajadusepõhiselt kõige enam 5 päeval nädalas esmaspäevast laupäevani (enamasti tellitakse 2-3 korda nädalas). 
9.2.	Tellimused esitatakse hiljemalt eelneval tööpäeval kell 10:00 läbi Telema e-tellimissüsteemi (Telema EDS). 
9.3.	Tellijal on õigus korrigeerida tellimust 30% ulatuses hiljemalt tellimuse täitmisele eelneval päeval (kuni kella 10:00-ni).
9.4.	Tellimuse miinimum summa on 30 eurot (km-ga).
9.5.	Juhul kui pakkumuses esitatud kaupa ei ole võimalik tarnida (kas osaliselt või täielikult), peab müüja võimaldama ostjale samaväärse asenduskauba. Samaväärne kaup vastab tehnilisele kirjeldusele ja müüja poolt seotud hankes esitatud pakkumusele. Kauba puudumisest peab müüja ostjat viivitamatult teavitama ning informeerima asenduskaubast, esitades asenduskauba toiteväärtused ja ostja nõudmisel vastavusdeklaratsiooni. Ostjal ei ole kohustust nõustuda asenduskaubaga, mis pole samaväärne.
9.6.	Tellimuse täitmise aeg ei tohi samaväärsete asjadega asendamise tõttu pikeneda.
9.7.	Asendamine loetakse pooltele siduvaks, kui ostja kontaktisik on andnud nõusoleku kirjalikku taasesitamist võimaldavas vormis. Pooled ei loe erandkorras toote asendamist lepingu muutmiseks.
9.8.	Tellimus muutub pooltele siduvaks, kui müüja kontaktisik ei ole teavitanud tellimuse mitte täitmisest või toote asendusest tellimuse esitanud ostja kontaktisikut e-posti teel hiljemalt tellimuse esitamise päeval kell 15.30.